tuis oefeninge (C) | My klaskamer - idees en gedagtes uit 'n juffrou se pen
Hand- of vingeroefeninge as deel van ‘n skrifles	ouditiewe tuisprogram	tuis oefeninge (C)	Februarie 10, 2009	Juffer	afrikaans, kind, kinders, mamma, ouers, pappa, skrif	Lateraliteit, Liggaamsbeeld, OMKERINGS, tuis oefeninge, visuele persepsie	20 Kommentaar	Hiermee ‘n paar oefeninge vir Graad R, 1 en 2 outjies. Lekker speel!
1. Laat die kind sy/haar groot liggaamsbewegings oefen. Demonstreer ‘n liggaamsbeweging en laat die kind dit nadoen. Gebruik eers beide teenoorstaande liggaamsdele saam en dan net een liggaamsdeel. Daarná kan die kante van die liggaam afwisselend gebruik word. (Maak dit ‘n na-aper speletjie en kyk of julle mekaar kan uitvang.)
2. Ná bogenoemde aktiwiteite kan liggaamsbewegings met apparaat gedoen word. Die kind kan byvoorbeeld ‘n hoepel net om een arm swaai, terwyl hy/sy die ander arm stil hou…doen sommer snaakse en lawwe goed.
3. Laat die kind op een been staan en aanvanklik met die nie-dominante hand teen die muur staan. Die kind moet dan met die teenoorgestelde hand ‘n bal bons of hop en vang.
4. Laat die kind soos bo staan, maar die muur los en met sy/haar nie-dominante hand agter die rug staan, terwyl hy/sy ‘n bal hop en vang. (‘n gewone 25cm – 30cm bal is reg)
5. Laat die kind op een been staan, met die nie-dominante hand agter die rug. Die kind moet die bal nou ± 30 cm in die lug op gooi en vang.
6. ‘n Ou kussing of slaansak kan uit die dak uit gehang word. Die kind moet nou die slaansak met die dominante hand slaan, terwyl die ander hand in die sy gehou word.
7. Wanneer bogenoemde opdrag maklik uitgevoer word, kan die dominante en nie-dominante hand om die beurt gebruik word om die slaansak mee te slaan.
8. ‘n Links-regs pyltjiekaart. Gee ‘n opdrag, bv. “hop op hierdie been”. Wys na ‘n pyltjie wat in die verlangde rigting wys. Bv. na regs of na links
9. Gebruik weer die pyltjiekaart en volg weer bogenoemde speletjie. Kombineer egter nou net die opdragte. Bv. “Hop op hierdie been” “na hierdie kant toe” .
10. Voer groot bewegings op die skryfbord (of ‘n groot stuk koerant teen die muur of deur) uit. Laat die kind met lateraliteitsprobleme die skryfbord met groot hale van links na regs met sy/haar dominante hand vee. Hou die nie-dominante hand agter die rug.
11. Voer groot bewegings op die skryfbord uit. Laat die kind met lateraliteitsprobleme die skryfbord met groot hale van links na regs met sy/haar dominante hand vee. Hou die nie-dominante hand langs die sy.
12. Laat die kind groot sirkels op die skryfbord maak met die dominante hand, terwyl die nie-dominante hand agter die rug is.
13. Laat die kind groot sirkels op die skryfbord maak met die dominante hand, terwyl die nie-dominante hand langs die sy is.
1. Teken of pak 4 tot 6 prente in ‘n ry. Die kind kyk vir vyf tellings daarna en dan word dit geskommel. Die kind moet dit weer in die regte volgorde pak.
2. Teken of pak 4 tot 6 prente in ‘n ry. Die kind kyk vir vyf tellings daarna en dan word dit bedek. Die kind moet sê / noem wat hy gesien het.
3. Skryf ‘n klank of syfer neer. Tel tot drie en hou toe. Die kind moet dit herroep en skryf.
4. Voeg telkens ‘n klank by totdat die hele naam geskryf word.
1. Speel met enige tipe domino.
2. Teken ‘n klomp prente van verskillende tema’s op ‘n bladsy. Die kind moet nou bv. al die kosprente omkring, ens. Dieselfde kan met klankies (kleinletters) gedoen word.
3. Skryf ‘n klomp klanke rond en bont op ‘n bladsy neer. Die kind kan nou klanke soek wat in sy naam voor kom.
Lateraliteit (kennis van links en regs):
Belangrik: Moenie van “dom hand” of “slim hand” praat nie.
1. Indien daar trappe by die huis is, kan julle “Klippieskool” speel. Die kind sit op die onderste trap terwyl u ‘n klippie of muntstuk agter die rug hou. Die kind raai dan in watter hand die klip is deur mondelings die regte hand te kies. ‘n Verkeerde keuse beteken dat die kind op die trappie bly. Dié speletjie verskaf groot pret as die hele gesin saam speel.
2. As u kind in die bad sit, kan u hom vra om sekere liggaamsdele te was en ook klem lê op links en regs. Bv. “Was jou linkerarm en dan jou regterarm…en nou jou linkerkieliebak en dan die regterkieliebak. Was tussen jou tone aan jou linkervoet en dan tussen jou tone aan die regtervoet, ens.” Gebruik soortgelyke opdragte wanneer die kind homself aan- en uittrek.
1. Speel ‘n lekker op-en-wakker liedjie waarop julle kan dans. Neem die kind by die hand en laat hom in die rondte tol – eers na die een kant toe en dan na die ander kant toe. (“jive”!)
2. Dans saam met u kind en doen sommer enige lawwe beweging waar u oorkruis aan u knieë, skouers, enkels, ens. raak. Dit is belangrik dat u kind dit probeer nadoen.
3. Speel ook “Follow the leader” en doen oorkruis bewegings soos bo. Laat u kind ook toe om nou en dan die leier te wees.
Posisie in die ruimte:
1. Wys na ‘n pyltjiekaart. Die kind moet met sy arms in daardie rigting wys en sê waarheen hy wys (links of regs).
2. As u in die motor ry, kan u vir u kind vra waarheen die rigtingwysers / padtekens wys.
3. Rigtingwoorde soos bo, onder, agter, voor, bo-op, tussen, ens. is hier ter sprake. Gebruik dit eerder as hier en daar.
20 Kommentaar	(+add yours?)
Feb 14, 2009 @ 17:13:55	hi Juffer, ek los nou oral hier kommentaar..🙂 Jy ken seker Grove se boek oor RO? en dan was daar so swart boek…was dit De Beer? met die titel iets soos “Leer-en spelling-probleme”..jong, dis baie jare terug toe ek RO op Kollege gehad het as een van my akademiese vakke en ons moes die 2 boeke aankoop, daar’s ook hope idees en oefeninge in. Nou voel dit vir my dit was Grove en Hauptfleish…iets in daardie lyn.
Feb 14, 2009 @ 20:15:36	Ja, ek sit met ‘n rak vol Hauptfleish en Grové boeke. Ek dink dis ‘n Nicolette De Beer wat daardie boek geskryf het. Ons dosente het spesiaal die boeke laat bestel en indien dit uit druk was, is spesiale versoeke gerig om dit te laat druk en bind spesiaal vir ons. Dit bly steeds van die mees omvattendste onderwysgidse vir Grondslagfase-opvoeders.
Feb 16, 2009 @ 15:57:55	Ja, dit was Nicolette A de Beer, ek onthou nou. http://www.boffinsquad.co.uk/index.aspx
Hier’s a link, nogal baie oulik, oor Multiple Intelligence…daar’s a quiz vir kinders om te neem, dit sal ook seker vir ouer kinders wees en nie gr1’s nie, jy kan dan die quiz afprint ook. Ek het hom ook sommer geneem om te kyk waaroor dit gaan. Dis nogal oulik. Ons het ‘n week “vakansie” hier..sterkte daar “onder”🙂
Feb 17, 2009 @ 15:17:18	Ag, ek wens dit was lang naweek!😉
Dankie vir die link. Ek gaan hom sommer vir ‘n paar kollega’s ook stuur.
Feb 17, 2009 @ 18:11:31	http://www.leadermagazine.co.uk/article.php?id=1272
Dis ‘n plesier…ek lees so pas hierdie artikel…skokkend! Ek het dit nie geweet nie…dat die Senco hier in Engeland (Senco is die SEN-Coordinator… (Special Ed Needs)- ek dink in SA het ons mos dieselfde term – nie eers ‘n gekwalifiseerde Onnie is nie! Ek gooi my hande in die lug en staan verslae!!
Feb 18, 2009 @ 14:59:04	Ons Koördineerders (vir die OOS: Opvoeder Ondersteuningspan of EST) kan ‘n gewone opvoeder wees, maar is meestal die LSEN juffrou. ‘n Mens moet darem seker ‘n bietjie “papiere” hê om te wys jy kan😉
May 06, 2010 @ 19:35:51	wow, dis ‘n awesome webwerf die. ek is tans ‘n 2de jaar onderwys student by tuks. ek swot grondslagfase en my spes vak is RO wat nou bekend staan as spesiale onderwys behoeftes. ek geniet die vreeslik baie. daar is klomp nuwe boeke ook nou beskikbaar wat die oulikste idees, oefeninge ens, bied. weereens, dis ‘n baie oulike “site”
May 07, 2010 @ 15:55:46	Welkom, Meryke en dankie!😉 Stuur asseblief vir my die boeke se name aan – as jy dit byderhand het. Dalk kan ek dit hierdie kant van die land opspoor😆 remediering@hotmail.com
Reply	eleanor Steyn
May 10, 2011 @ 20:38:59	sjoe*** ek geniet elke stukkie wat ek hier raak lees!!!
May 11, 2011 @ 19:28:49	Baie dankie, Eleanor😉 Loer gerus weer in!
Reply	Louise Kriel
Oct 05, 2015 @ 07:58:31	Dankie vir insiggewende idees
Oct 05, 2015 @ 13:44:19	😉
Feb 08, 2016 @ 21:59:58	My dogtertjie het probleme met lateraliteit asook visuele persepsie-is daar dalk boeke of ander navorsings-stukke wat ek kan gebruik om haar te help asb?Sy is in gr 2.Ek het haar by ‘n arbeidsterapeut huidiglik-het dit opgetel toe hulle self hierdie jaar van die bord af begin skryf het.Dankie.
Feb 08, 2016 @ 22:12:48	Hallo, Anelda😉
Is die ogies al getoets vir sig/visie én oogbewegings? Dit verklaar soms waarom hulle verkeerd afskryf (bv. omkerings en omruilings maak). Jy kan soekterme soos “visuele, oog, ogies, VMI…” by die bruin soekblokkie aan die regterkant in tik vir meer idees. Daar is ook enkele skakels aan die regterkant onder “hulpmiddels”. Die webwerf Eye can Learn het enkele aanlyn oefeninge.
Hauptfleisch & Grové het perseptuele gidse met oulike inligting. Loer gerus in die dorpsbiblioteek of vra vir ‘n juffrou by die plaaslike laerskool of julle dit kan leen.😉
Feb 10, 2016 @ 08:16:00	Hallo, Ja haar oe is al die afgelope 3 jaar getoets by die skool en dan het ek haar ook self vir ‘n oogtoets geneem waar alles “normaal” geklas is.Baie dankie, ek sal bg doen en kyk of ons haar kan help. Die arbeidsterapeut help ook met oefeninge, maar ek sien dat sy steeds foutjies maak met die afskryf van die bord af….ek moet seker ook meer geduldig wees.
Feb 10, 2016 @ 22:24:20	😉 Vra haar om haar eie werk deur te kyk vir foute. Ek wys soms vir die kinders hoe ek dit self ook moet doen, want almal maak foute. Hulle geniet die verstrooide juffrou, maar as die outjie herhaaldelik nalatig is en nie probeer deur lees nie, maak ek stem dik. Sommige outjies het meer kans nodig, maar kom wel by die bestemming aan.
Feb 23, 2016 @ 14:58:49	Baie dankie vir die hulpsame bladsy. Ek does vir aktiwiteite met fl. Gr sl gl ens. U help sal wardeer word
By voorbaat dank. Ek is ‘n graad 3 onderwyser en afrikaans is hulle FAL
Feb 23, 2016 @ 17:33:06	Middag, Diann😉
Tik “klanksamevloeiing” by die bruin soekblokkie aan die regterkant in. Dit sal vir jou idees gee.
Ander soekterme vir spelwerk kan die volgende insluit: “dubbelklank, tweeklank, drieklank, f en v, woordeinde, e klink soos i, verkleinwoord, meervoud, hersien, klanke…”.
Apr 17, 2016 @ 20:21:54	Hallo Juffer. ASB inbox my sal dan verduidelik hoekom. Sal dit baie waaardeer.
Apr 17, 2016 @ 21:07:10	Ek maak so.
Hand- of vingeroefeninge as deel van ‘n skrifles	ouditiewe tuisprogram	E-pos subskripsies
Woorde	Juffer on vraestelleCarina le Roux on vraestelleJuffer on “ANA” Jaarlikse Na…Juffer on vraestelleVicky Swanepoel on “ANA” Jaarlikse Na…Hugo-leaze Prins on vraestelleJuffer on Skakels na skoleM Grunewald on Skakels na skoleJuffer on vraestelleAnelia Liebenberg on vraestelle	AppsToca Kitchen 2 - Toca Boca ABAnimals 360 Gold - YED28Blaze and the Monster Machines - Racing Game for Kids HD - NickelodeonPAW Patrol Pups to the Rescue HD - NickelodeonLeapFrog Songs: Scout's Music - LeapFrog Enterprises, Inc. Sing saamI Am a Little Teapot - Nursery Rhyme - Anuradha JaveriFive Little Ducks - Nursery Rhyme - Anuradha JaveriABC Song - Don Wobble	Onlangs	Matriek
RT @ISASAjobs: Grade 5 Teacher. Clifton Preparatory School. Nottingham Road, KwaZulu-Natal. isasa.org/vacancies/list… #educationjobs #JobSeek… 6 days ago
RT @ISASAjobs: Guided Reading Teacher. Locum post. Southdowns Preparatory. Irene, Centurion. isasa.org/vacancies/list… #educationjobs #JobSee… 6 days ago